b'\n_START_ARTICLE_\nKampanjski \xc5\xa1\xc4\x8dit Narvik\n_START_SECTION_\nZna\xc4\x8dilnosti \xc5\xa1\xc4\x8dita\n_START_PARAGRAPH_\n\xc5\xa0\xc4\x8dit je oblikoval profesor Richard Klein iz M\xc3\xbcnchna, izdan pa je bil v dveh razli\xc4\x8dicah, v zlati in srebrni. Srebrn \xc5\xa1\xc4\x8dit je bil podeljevan pripadnikom Heer in Luftwaffe s podlago iz blaga, ki je ustrezala barvi uniforme prejemnika, zlat pa je bil rezerviran za pripadnike Kriegsmarine in je imel le mornari\xc5\xa1ko modro podlago iz blaga. Podeljen je bil vsem udele\xc5\xbeencem bitke za Norve\xc5\xa1ko pritani\xc5\xa1ko mesto Narvik, ki je potekala med 9. aprilom in 9. junijem 1940._NEWLINE_\xc5\xa0\xc4\x8dit je izdelan iz razli\xc4\x8dnih materialov v tehniki kovanja in je imel zato zadnjo stran votlo. Zgodnji primerki so bili prevle\xc4\x8deni z aluminijem ali jeklom, ve\xc4\x8dina pa je bila izdelana iz cinka. \xc5\xa0\xc4\x8dit je bil oblikovan v obliki srednjeve\xc5\xa1kega \xc5\xa1\xc4\x8dita in je na dnu za\xc5\xa1iljen, na vrhu pa ima tri stopni\xc4\x8dasto kraj\xc5\xa1ane \xc4\x8drte, na katerih sedi orel, ki gleda na levo, v krempljih pa dr\xc5\xbei venec s svastiko. Pod orlom na \xc5\xa1\xc4\x8ditu je s tiskanimi \xc4\x8drkami napisano NARVIK, pod napisom je \xc4\x8drta, v osrednjem delu \xc5\xa1\xc4\x8dita pa je v levem kotu \xc5\xa1tevilka 19, v sredini planika ter na desni \xc5\xa1tevilka 40. Pod planiko sta prekri\xc5\xbeana sidro in dvokraki propeler. Ti trije simboli predstavljajo vse tri veje oboro\xc5\xbeenih sil Tretjega rajha, ki so sodelovale pri zasedbi Norve\xc5\xa1ke._NEWLINE_Leta 1957 so denacificirali \xc5\xa1\xc4\x8dit, ki je imel poslej enak ustroj, le da na vrhu ni imel orla s svastiko, sprejeli pa so tudi sklep, da smejo pod\xc4\x8dastniki in vojaki poslej nosijo \xc5\xa1\xc4\x8dit tudi na slavnostnih uniformah in belih srajcah.\n_START_SECTION_\nPodeljevanje in no\xc5\xa1enje\n_START_PARAGRAPH_\nVsak prejemnik tega odlikovanja je prejel tri \xc5\xa1\xc4\x8dite, z dokazilom pa je lahko dokupil dodatne \xc5\xa1\xc4\x8dite._NEWLINE_Mornarica je z ukazom MV 40, No 674, z dne 12. september 1940, dolo\xc4\x8dila na\xc4\x8din no\xc5\xa1enja tega \xc5\xa1\xc4\x8dita. Po tem ukazu se je \xc5\xa1\xc4\x8dit nosil na zgornjem delu levega rokava pla\xc5\xa1\xc4\x8dev, vetrovk in jopi\xc4\x8dev ter na istem mestu na bojnih srajcah in uniformah. Do malo pred koncem vojne je bilo prepovedano no\xc5\xa1enje tega \xc5\xa1\xc4\x8dita na paradnih uniformah in belih srajcah. Z ukazom MV 41, No. 60 z datumom 30. januar 1941 je bilo dolo\xc4\x8deno, da vojaki in pod\xc4\x8dastniki \xc5\xa1\xc4\x8dit nosijo nad voja\xc5\xa1kim \xc4\x8dinom. Kadar je pripadnik prejel \xc5\xa1e kak\xc5\xa1en drug \xc5\xa1\xc4\x8dit, je moral le-tega nositi 5\xc2\xa0mm pod prvim.'